Nargis
Nargis var en tropisk orkan i Det Indiske Ocean. Den ramte Myanmar den 2. maj 2008 og medførte omfattende oversvømmelser. Nargis ramte det frugtbare, men lavtliggende Irrawaddydelta, som er Myanmars spisekammer. De frugtbare områder mod kysten blev ødelagt af saltvand. Mindst 100.000 myanmarere mistede livet, mens antallet af hjemløse er ukendt, men formentlig over 1 million.
Militærstyret ville i begyndelsen ikke tillade udenlandske nødhjælpsarbejdere i landet, men efter nogle uger måtte styret bøje sig for omverdenens krav om at åbne grænsen for nødhjælp.
orkan